Mestské zastupiteľstvo v Košiciach uznesením č. 141
prijatým na svojom V. rokovaní dňa 22.6.2015 
v súlade s  § 6 zákona č. 369/1990 Zb. o obecnom zriadení v znení neskorších predpisov, § 10 ods. 3 zákona č. 401/1990 Zb. o meste Košice v znení neskorších predpisov a podľa § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov  ustanovuje:

Čl. I

Všeobecne záväzné nariadenie mesta Košice č. 49, ktorým sa vyhlasuje záväzná časť Územného plánu zóny Košická Nová Ves, schválené Mestským zastupiteľstvom v Košiciach uznesením č. 578 dňa 22.2.2001, v znení zmien a doplnkov schválených uznesením MZ č. 848 zo dňa 25.08.2005, zmien a doplnkov schválených uznesením č. 171 zo dňa 28.06.2007, zmien a doplnkov, schválených uznesením č. 459 zo dňa 10.12.2012,  sa dopĺňa nasledovne:

1.	V § 2 písmeno (b) sa pred slová : "...ktoré sú nedeliteľnou súčasťou tohto nariadenia a tvoria prílohu 2 ..." vkladajú slová: " a čistopisu grafických príloh č. 2 (komplexný urbanistický návrh) zmien a doplnkov 2015  Územného plánu zóny Košická Nová Ves v lokalite Herlianska – východ, v lokalite Herlianska – ČSPH, v lokalite Furčianska, v lokalite Západ – Brestová

2.	V § 2 písmeno (c) sa pred slová : "...ktoré sú nedeliteľnou súčasťou tohto nariadenia a tvoria prílohu 3 ..." vkladajú slová: " a čistopisu grafických príloh č.3 zmien a doplnkov 2015 Územného plánu zóny Košická Nová Ves   v lokalite Herlianska – východ, v lokalite Herlianska – ČSPH,  v lokalite Furčianska, v lokalite Západ – Brestová

Čl. II
Účinnosť

Tento doplnok nadobúda účinnosť 15. dňom od zverejnenia na úradnej tabuli.

MUDr. Richard Raši, PhD, MPH,
                                                                                                            primátor mesta Košice

Zverejnené:	29.6.2015
Účinné:             14.7.2015